Kommissionens forordning (EF) nr. 532/2001 af 16. marts 2001 om ændring af forordning (EF) nr. 2561/1999 om handelsnormer for ærter



EF-Tidende nr. L 079 af 17/03/2001 s. 0021 - 0024



Kommissionens forordning (EF) nr. 532/2001 af 16. marts 2001 om ændring af forordning (EF) nr. 2561/1999 om handelsnormer for ærter KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 2826/2000(2), særlig artikel 2, stk. 2, og ud fra følgende betragtninger: (1) Bilaget til Kommissionens forordning (EF) nr. 2561/1999 af 3. december 1999 om handelsnormer for ærter(3) indeholder bestemmelser om definition, klasseinddeling, præsentation og mærkning af ærter. (2) For at opnå gennemsigtighed på verdensmarkedet bør disse bestemmelser ændres, bl.a. for at gøre det lettere at skelne ærter, der spises uden bælg, fra ærter, der spises med bælg. I den norm, som anbefales af De Forenede Nationers Økonomiske Kommission for Europa, foretages der en sådan skelnen samt en tilpasning af klassificeringskriterierne og mærkningsreglerne til de egenskaber, der kendetegner hver af disse to grupper ærter. Endvidere markedsføres ærter bestemt til konsum med bælg som regel nippede, og normerne bør afpasses efter denne praksis. (3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager - UDSTEDT FØLGENDE FORORDNING: Artikel 1 Bilaget til forordning (EF) nr. 2561/1999 affattes som angivet i bilaget til nærværende forordning. Artikel 2 Denne forordning træder i kraft på tyvendedagen efter offentliggørelsen i De Europæiske Fællesskabers Tidende. Den anvendes fra den første dag i den anden måned efter ikrafttrædelsesmåneden. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. marts 2001. På Kommissionens vegne Franz Fischler Medlem af Kommissionen (1) EFT L 297 af 21.11.1996, s. 1. (2) EFT L 328 af 23.12.2000, s. 2. (3) EFT L 310 af 4.12.1999, s. 7. BILAG NORMER FOR ÆRTER I. DEFINITION Normerne gælder for ærter med bælg af sorter (kultivarer) af arten Pisum Sativum L., der er bestemt til levering i frisk tilstand til forbrugeren; de omfatter ikke ærter til industriel forarbejdning. Ærterne inddeles i to grupper afhængigt af, på hvilken måde de spises: - ærter med bælg (runde ærter, marværter) bestemt til konsum uden bælg - sukkerærter (herunder sugar snap-ærter) bestemt til konsum med bælg. II. BESTEMMELSER VEDRØRENDE KVALITET Normerne fastsætter de kvalitetskrav, som ærterne skal opfylde efter klargøring og emballering. A. Mindstekrav Generelt for klasserne gælder under hensyn til tolerancer og særlige bestemmelser for de enkelte klasser, at i) bælgene skal være: - hele, dog er nippede sukkerærter (herunder sugar snap-ærter) tilladt - sunde; produkter, der er angrebet af råd eller er forringet i en sådan grad, at de er uegnede til konsum, udelukkes - rene, praktisk taget fri for synlige fremmedlegemer (herunder blomsterdele) - fri for seje tråde og hinder, når det gælder sukkerærter (herunder sugar snap-ærter) - praktisk taget fri for skadegørere - praktisk taget fri for skader forårsaget af skadegørere - fri for unormal ydre fugt - fri for fremmed lugt og/eller smag ii) ærterne skal være: - friske - sunde; produkter, der er angrebet af råd eller er forringet i en sådan grad, at de er uegnede til konsum, udelukkes - praktisk taget fri for skadegørere - praktisk taget fri for skader forårsaget af skadegørere - fri for fremmed lugt og/eller smag - normalt udviklede, når det gælder ærter med bælg. Ærternes udvikling og tilstand skal være således, at de kan: - tåle transport og håndtering, og - ankomme til bestemmelsesstedet i tilfredsstillende stand. B. Klasseinddeling Ærterne inddeles i følgende to klasser: i) Klasse I Ærter i denne klasse skal være af god kvalitet. De skal have sortens og/eller handelstypens normale kendetegn. Bælgene skal være: - friske og saftspændte - fri for haglskader - uden skader forårsaget af stærk varme. For ærter med bælg: - skal bælgene være: - forsynet med stilk - velfyldte og indeholde mindst fem ærter - skal ærterne være: - velformede - sprøde - tilstrækkeligt faste, dvs. presset mellem to fingre skal ærterne kunne knuses uden at dele sig - mindst halvt færdigudviklede, uden dog at være fuldstændig færdigudviklede - ikke-melede - uden skader, uden revner i frøenes skind - følgende lette fejl i bælgen kan dog accepteres, hvis de ikke forringer helhedsindtrykket, kvaliteten, holdbarheden eller præsentationen i emballagen: - lette overfladefejl, beskadigelser eller stødpletter - lette formfejl - lette farvefejl. For sukkerærter (herunder sugar snap-ærter): - skal eventuelle ærter være små og underudviklede - kan følgende meget lette fejl i bælgen dog accepteres, hvis de ikke forringer helhedsindtrykket, kvaliteten, holdbarheden eller præsentationen i emballagen: - meget lette overfladefejl, beskadigelser eller stødpletter - meget lette formfejl - meget lette farvefejl. ii) Klasse II Denne klasse omfatter de ærter, der ikke kan placeres i klasse I, men som opfylder ovennævnte mindstekrav. For ærter med bælg: - skal bælgene indeholde mindst tre ærter - kan ærterne være mere modne end dem, der hører under klasse I, men overmodne ærter udelukkes - kan følgende fejl accepteres, hvis ærterne bibeholder deres væsentligste kendetegn med hensyn til kvalitet, holdbarhed og præsentation: - fejl ved bælgen: - overfladefejl, beskadigelser eller stødpletter, der ikke er under udvikling og ikke kan påvirke ærterne - formfejl - farvefejl - bælgene kan være mindre friske; visne bælge udelukkes dog - fejl ved ærterne: - lette formejl - lette farvefejl - ærterne kan være lidt fastere - ærterne kan have lette skader. For sukkerærter (herunder sugar snap-ærter): - kan frøene være en smule mere udviklet end i kategori I - kan ærterne have følgende fejl i bælgen, hvis de bibeholder deres væsentligste kendetegn med hensyn til kvalitet, holdbarhed og præsentation: - lette overfladefejl, beskadigelser eller stødpletter - lette formfejl, herunder fejl, der er opstået ved frødannelsen - lette farvefejl - en vis mangel på friskhed, men uden at bælgene er visne, og de må ikke have mistet farven. III. BESTEMMELSER VEDRØRENDE STØRRELSESSORTERING Størrelsessortering af ærter er ikke obligatorisk. IV. BESTEMMELSER VEDRØRENDE TOLERANCER Følgende kvalitetstolerancer er tilladt i hver pakning for de produkter, der ikke opfylder kravene til den angivne klasse: i) Klasse I 10 vægtprocent af ærter, der ikke opfylder kravene til klassen, men som opfylder kravene til klasse II, eller undtagelsesvis falder inden for tolerancerne. ii) Klasse II 10 vægtprocent af ærter, der hverken opfylder kravene til klassen eller mindstekravene, dog bortset fra produkter, der er angrebet af råd eller fremadskridende sygdomme eller udviser andre forringelser, som gør dem uegnede til konsum. V. BESTEMMELSER VEDRØRENDE PRÆSENTATION A. Ensartethed Indholdet af hver pakning skal være ensartet og må kun bestå af ærter af samme oprindelse, af samme sort eller handelstype, og af samme kvalitet. Den synlige del af pakningens indhold skal være repræsentativ for hele indholdet. B. Emballering Ærterne skal emballeres således, at produktet sikres passende beskyttelse. Materialerne, der anvendes indvendigt i pakningen, skal være nye, rene og af en kvalitet, der ikke fremkalder ydre eller indre forringelser af produkterne. Anvendelse af materialer, herunder papir eller klistermærker med handelsmæssige oplysninger, er tilladt, hvis påtrykningen eller mærkningen foretages med sværte eller lim, der er giftfri. Pakningerne skal være fri for fremmedlegemer. VI. BESTEMMELSER VEDRØRENDE MÆRKNING Hver pakning skal på samme side være forsynet med følgende oplysninger, anført med bogstaver, som er let læselige, ikke kan udviskes og er synlige udefra: A. Identifikation Pakker og/eller afsender: navn og adresse eller et af en officiel myndighed udstedt eller anerkendt mærke. Anvendes der en kode (mærke), skal angivelsen "pakker og/eller afsender" (eller tilsvarende forkortelser) dog anføres i umiddelbar sammenhæng med koden (mærket). B. Produktets art - "ærter med bælg", "sukkerærter", "sugar snap-ærter" eller en anden tilsvarende betegnelse, hvis indholdet ikke er synligt udefra - "nippede" eller andre oplysninger, hvis sukkerærterne (herunder sugar snap-ærterne) præsenteres uden stilk og/eller blomst alt efter tilfældet. C. Produktets oprindelse - Oprindelsesland og eventuelt produktionsområde eller national, regional eller lokal betegnelse. D. Handelsmæssige oplysninger - Klasse. E. Officielt kontrolmærke (valgfrit)